fi pt fr fi hu fi fi fi fi fi fr fi en fr ceb fi zh fi fi fi fi fi fi en fi fi fi fi fi fi ja fi fi fi nl fi en fi fr fi sv fi fi fi fi fi fi fi en fi fi fi fi fi fi fi fi fi fi nl fi fi fi fi fi fi en en fi fi fi fi fi fi fi fi fi fi fi fi fi fi fi fi fi fi fi fi oc fi fi fi fi fi fi
Musiikkiterapian perusopinnot, 25 op, syksy 2022, Kokkolassa, JY:n avoin yliopisto - Korppi
Kurssin ilmoittautumisaika päättyi 11.9.22 klo 23:59.
Avoin yliopisto (AYO), Musiikkiterapia (avoin yo) (AVOMTE)
Perusopintoihin otetaan yhteensä 32 opiskelijaa, mistä 30 ilmoittautumisjärjestyksessä ja sen lisäksi 2 opiskelijaa JY:n maksuttoman kiintiön kautta (haku huhtikuussa 2022). Opinnot käynnistetään, mikäli niihin ilmoittautuu vähintään 16 opiskelijaa.
Opetus toteutaan pääosin lähiopetuksena Kokkolassa. Muutama opetuskerta järjestetään reaaliaikaisesti verkon välityksellä.
Ilmoittautumisaikaa jatkettu 11.9.2022 asti.
Musiikkiterapian perusopinnot muodostuvat luennoista, demonstraatioista, tapauskertomuksista, oppimistehtävistä, seminaarityöskentelystä sekä kirjallisuudesta ja itsenäisestä työskentelystä:
Musiikkiterapian perusmenetelmät ja musiikkiterapian sovellusten käyttömahdollisuuksia
Musiikin ja tunteiden väliset yhteydet sekä musiikin vaikutukset havainto- ja kehityspsykologisina ilmiöinä
Tiedonhaku taustatiedon löytämiseen musiikin terapeuttisesta käytöstä ja musiikkiterapiasta
Teoriatiedon ja käytännön toiminnan yhteydet
Oppimisen raportointi suullisesti ja kirjallisesti ja pienimuotoinen tutkielma
MTEP011 Johdatus musiikkiterapiaan, 5 op
MTEP016 Musiikkiterapian filosofinen ja menetelmällinen perusta, 5 op
MTEP017 Musiikkiterapian erityismenetelmiä, 5 op
MTEP1020 Musiikkipsykologia I, 5 op
MTEP033 Kirjallinen työ, 5 op
Musiikkiterapian perusopinnot suoritettuaan opiskelija osaa:
luetella musiikkiterapian perusmenetelmät ja kuvailla musiikkiterapian sovellusten käyttömahdollisuuksia
kuvata musiikin ja tunteiden välisiä yhteyksiä sekä selittää musiikin vaikutuksia havainto- ja kehityspsykologisena ilmiöinä
käyttää tiedonhakua taustatiedon löytämiseen
tunnistaa teoriatiedon ja kokemuksellisen toiminnan yhteyksiä
raportoida oppimastaan suullisesti ja kirjallisesti tuottaa pienimuotoisen tutkielman
Perehdy ennen ilmoittautumista avoimen yliopiston ilmoittautumisohjeisiin ja –ehtoihin https://bit.ly/ilmoittautumisohje_avoin
Saat ilmoittautumisesi perusteella sisällöllisesti ja ajallisesti rajatun suoritusoikeuden.
Opinnoista peritään opintomaksu, joka maksetaan ilmoittautumisen yhteydessä. Lue lisää opintomaksuista https://bit.ly/opintomaksut_avoin
Jos avoin yliopisto joutuu perumaan opinnot esimerkiksi liian pienen ryhmäkoon vuoksi, opiskelijalle tarjotaan ensisijaisesti suoritusoikeuden siirtämistä toiseen suoritustapaan. Jos tämä ei ole mahdollista, opiskelijalle hyvitetään koko opintomaksu.
Opintojen suorittaminen edellyttää lähiopetukseen ja verkkotapaamisiin osallistumista, joten opintoja ei siis ole mahdollista suorittaa etäopintoina. Lähiopetukset järjestetään viikonloppuisin; perjantai-iltaisin ja lauantai-päivisin. Opetusta on noin kuutena viikonloppuna lukuvuoden aikana. Opintoihin sisältyy myös reaaliaikaisia tapaamisia verkon välityksellä arki-iltoina. Kurssit/opintojaksot suoritetaan oppimistehtävillä, joiden laatimisessa hyödynnetään sekä opintojakson kirjallisuutta että luentoja.
Opintojaksoille ilmoittautuminen alkaa 1.9.2022. Opintokokonaisuuteen ilmoittauduttuasi ilmoittaudu lukuvuoden 2022-2023 opintojaksoille heti opintojaksojen ilmoittaumisajan alettua syyskuun alussa. Ilmoittauduttuasi opintojaksoille pääset näkemään opintojaksokohtaiset opiskeluohjeet Moodlesta https://moodle.jyu.fi/
Moodleen kirjaudutaan Jyväskylän yliopiston tietojärjestelmien käyttäjätunnuksella ja salasanalla, jotka saat käyttöösi ilmoittautuessasi opintoihin. Lisätietoa käyttäjätunnuksesta https://bit.ly/kayttajatunnus_jyu
MTEP016 Musiikkiterapian filosofinen ja menetelmällinen perusta